วันนี้(13/6/2566 อังคาร เวลาราว 9โมงเช้า) ได้นั่งเรือด่วนเจ้าพระยาธงส้ม จากท่าวังหลัง ขณะเรือแล่นไปถึงราวบริเวณพระบรมมหาราชวัง(วัดพระแก้ว) เห็นเจ้าพนักงานผู้ชายใส่เครื่องแบบเสื้อขาวมีเครื่องประดับบนไหล่ คล้ายอินธนู) บ่งบอกว่าเป็นเจ้าหน้าที่ของกรมเจ้าท่า กินอาหารบนเรือแล้วเขวี้ยงขยะทิ้งลงแม่น้ำ2-3ครั้ง จึงบอกเค้าไปว่า "อย่าทิ้งขยะลงแม่น้ำ มันสกปรก" 
เจ้าหน้าที่กรมเจ้าท่าคนนี้ ทำเป็นไม่มองหน้า ทำเป็นไม่ได้ยิน แต่พอเราจะลงที่ท่ามหาราช เจ้าหน้าที่คนนี้มองหน้าเรา กระทั่งเราขึ้นท่ามหาราชแล้ว (เค้านั่งอยู่ในเรือ เข้าใจว่าเค้าคงจะไปลงกรมเจ้าท่า) ก็ยังมองหน้าตลอดเวลา เราได้โทรหากรมเจ้าท่าเพื่อรายงานเรื่องนี้ กะว่าจะขอให้กรมเจ้าท่าอบรมเจ้าหน้าที่ของตนให้ "รักษ์น้ำ" อย่างน้อยเรื่องไม่ทิ้งขยะลงแม่น้ำลำคลองต้องปฎิบัติได้เคร่งครัด แต่โทรไปไม่มีคนของกรมเจ้าท่ารับสายเลย เรากดสายในไปหลายๆแผนกก็ไม่มีใครรับสาย ไม่รู้ว่าไปไหนกันหมด(โทรตอน10โมงเช้า) ฉนั้นจึงอยากรบกวนเพื่อนชัชชาติ แจ้งกรมเจ้าท่าให้อบรมเจ้าหน้าที่ของตนให้มีสำนึก อย่าเป็นนักเลงโต อันธพาล ไร้ความคิด ไม่พิจารณาตนว่าทิ้งขยะลงแม่น้ำเป็นเรื่องควรละอายอย่างยิ่ง กลับมองหน้าคนเตือน เอาเรื่องเอาราว ไม่สำนึกความเลวของตน ความจริงแล้วในความที่เป็นกรมเจ้าท่า มีหน้าที่เกี่ยวกับการดูแลแม่น้ำลำคลองโดยตรง ควรจะต้องอบรมคนของตนให้มีจิตสำนึกเรื่องนี้ให้มาก ก่อนรับคนเข้าทำงานที่กรม ควรพิจารณาให้ดีก่อน อย่ารับคนไร้มารยาท ถ่อยเถื่อนมาเป็นเจ้าหน้าที่เลย ประชาชนจะพึ่งพิงใครได้ในเมื่อคนของรัฐแท้ๆ ยังไร้สำนึก ยังทรามได้ขนาดนี้ ต้องขอบคุณ"เพื่อนชัชชาติ ที่แจ้งเรื่องใดๆไป ก็ดำเนินการให้ตลอด อย่างรวดเร็ว ไม่ผิดหวังเลยทุกครั้งที่แจ้ง" ครั้งนี้ก็ขอฝากเรื่องด้วยนะคะ